钦定古今图书集成/明伦汇编/氏族典/第520卷 > 《凌迪知万姓统谱》 > 薛方
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛方

按《汉书鲍宣传》：成帝时，清名之士，齐有薛方子容，尝
为郡掾祭酒，尝征不至。王莽秉政，以安车迎之，方谢
曰：“尧舜在上，下有巢、由。今明主方隆唐虞之德，小臣
欲守箕山之节也。”莽说其言，不强致。居家教授，著诗
赋数十篇。世祖即位，征之，道卒。